Anexa nr. 6 la Hotărârea Consiliului Local Belciugatele nr. …. din ……...

SCUTIRILE ACORDATE DE CONSILIUL LOCAL PRIVIND IMPOZITELE SI TAXELE LOCALE IN ANUL FISCAL 2023 SI PROCEDURILE DE ACORDARE A SCUTIRILOR


Art. 1 In anul 2023, beneficiază de scutirea impozitului/taxei pe clădiri, pe lângă imobilele impuse in mod imperativ de Codul Fiscal, următoarele clădiri prevăzute de art. 456, alin (2) din Legea 227/2015, daca se respecta condițiile menționate in cadrul procedurii de acordare:
a) Clădirile, potrivit legii, sunt clasate ca monumente istorice, de arhitectura sau arheologice, muzee ori case memoriale, altele decat cele prevazute la alin (1, lit.x);
b) Clădiri pentru care s-a instituit un regim de protecție, altele decât monumente istorice, amplasate in zone de protecție ale monumentelor istorice si in zonele construite protejate;
c) Clădiri utilizate pentru furnizarea de servicii sociale de către organizații neguvernamentale si întreprinderi sociale ca furnizori de servicii sociale;
d) Clădiri restituite potrivit art. 16 din Legea nr. 10/2001 privind regimul juridic al unor imobile preluate in mod abuziv in perioada 6 martie 1945 – 22 decembrie 1989, republicata, cu modificările si completările ulterioare, pentru perioada pentru care proprietarul menține afectațiunea de interes public;
e) Clădirile retrocedate potrivit art. 1 alin (10) din Ordonanța de Urgenta a Guvernului nr. 94/2000 privind retrocedarea unor bunuri imobile care au aparținut cultelor religioase din Romania, republicata, cu modificările si completările ulterioare, pentru perioada pentru care proprietarul menține afectațiunea de interes public;
f) Clădirile restituite potrivit art. 1 alin (5) din Ordonanța de Urgenta a Guvernului nr. 83/1999 privind restituirea unor bunuri imobile care au aparținut comunităților cetățenilor aparținând minorităților naționale din Romania, republicata, pentru perioada pentru care proprietarul menține afectațiunea de interes public;
g) Clădirile afectate de calamitați naturale, pentru o perioada de 1 an, începând cu 1 ianuarie a anului in care s-a produs evenimentul;
h) Clădirea folosita ca domiciliu si/sau alte clădiri aflate in proprietate sau coproprietate persoanelor prevăzute la art. 3  alin (1) lit. b si art. 4 alin (1) din Legea nr. 341/2004, cu modificările si completările ulterioare;
i) Clădirea folosita ca domiciliu, aflata in proprietate sau coproprietate persoanelor ale căror venituri lunare constau in exclusivitate in indemnizație de șomaj sau ajutor special, pentru o clădire in suprafața desfășurata de maxim 120mp;
j) Clădirile aflate in proprietatea operatorilor economici, in condițiile elaborării unor scheme de ajutor de stat/de minimis având un obiectiv prevăzut de legislația in domeniul ajutorului de stat;
k) Clădirile la care proprietarii au executat pe cheltuiala proprie lucrări de intervenție pentru creșterea performantei energetice, pe baza procesului-verbal de recepție la terminarea lucrărilor, întocmit in condițiile legii, prin care se constata realizarea masurilor de intervenție recomandate de către auditorul energetic in certificatul de performanta energetica sau, după caz, in raportul de audit energetic, astfel cum este prevăzut in Ordonanța de Urgenta a Guvernului nr. 18/2009 privind creșterea performantei energetice a blocurilor de locuințe, aprobata cu modificările si completări prin Legea nr 158/2011, cu modificările si completările ulterioare pe o perioada de 2 ani;
l) Clădirile deținute de cooperației de consum sau meșteșugărești si de societățile cooperative agricole, in condițiile elaborării unor scheme de ajutor de stat/de minimis având un obiectiv prevăzut de legislația in domeniul ajutorului de stat;
m) Clădirile deținute de asociațiile de dezvoltare intercomunitara;
Art. 2 In anul 2023, beneficiază de scutirea impozitului/taxei pe teren, pe lângă terenurile impuse in mod imperativ de Codul Fiscal, următoarele terenuri prevăzute la art. 464, alin (2) din Legea nr 227/2015, daca se respecta condițiile menționate in cadrul procedurii de acordare.
a) terenurile aflate în proprietatea publică sau privată a statului ori a unităţilor administrativ-teritoriale, cu excepţia suprafeţelor folosite pentru activităţi economice sau agrement;
b)  terenurile aflate în domeniul privat al statului concesionate, închiriate, date în administrare ori în folosinţă, după caz, instituţiilor publice cu finanţare de la bugetul de stat, utilizate pentru activitatea proprie a acestora;
c)  terenurile fundaţiilor înfiinţate prin testament, constituite conform legii, cu scopul de a întreţine, dezvolta şi ajuta instituţii de cultură naţională, precum şi de a susţine acţiuni cu caracter umanitar, social şi cultural;
d) terenurile aparţinând cultelor religioase recunoscute oficial şi asociaţiilor religioase, precum şi componentelor locale ale acestora, cu excepţia suprafeţelor care sunt folosite pentru activităţi economice;
e)  terenurile aparţinând cimitirelor şi crematoriilor;
f) terenurile utilizate de unităţile şi instituţiile de învăţământ de stat, confesional sau particular, autorizate să funcţioneze provizoriu ori acreditate, cu excepţia suprafeţelor care sunt folosite pentru activităţi economice care generează alte venituri decât cele din taxele de şcolarizare, servirea meselor pentru preşcolari, elevi sau studenţi şi cazarea acestora, precum şi clădirile utilizate de către creşe, astfel cum sunt definite şi funcţionează potrivit <LLNK 12007   263 10 201   0 18>Legii nr. 263/2007, cu modificările şi completările ulterioare;
g) terenurile unităţilor sanitare publice, cu excepţia suprafeţelor folosite pentru activităţi economice;
h) terenurile legate de sistemele hidrotehnice, terenurile de navigaţie, terenurile aferente infrastructurii portuare, canalelor navigabile, inclusiv ecluzele şi staţiile de pompare aferente acestora, precum şi terenurile aferente lucrărilor de îmbunătăţiri funciare, pe baza avizului privind categoria de folosinţă a terenului, emis de oficiile de cadastru şi publicitate imobiliară;
<LLNK810003062476000001>i) terenurile, inclusive zonele de protective instituite, ocupate de cladirile clasate ca monumente istorice, de arhitectura sau arheologie, muzee ori case memorial, altele decat cele prevazute la art.456, alin.(1), lit.x), cu exceptia terenurilor care sunt folosite pentru activitati economice;<LLNK820003062476100001>
<LLNK810003062477000001> j) terenurile degradate sau poluate, incluse în perimetrul de ameliorare, pentru perioada cât durează ameliorarea acestora;<LLNK820003062477100001>
k) terenurile care prin natura lor şi nu prin destinaţia dată sunt improprii pentru agricultură sau silvicultură;
 l) terenurile ocupate de autostrăzi, drumuri europene, drumuri naţionale, drumuri principale administrate de Compania Naţională de Autostrăzi şi Drumuri Naţionale din România - S.A., zonele de siguranţă a acestora, precum şi terenurile ocupate de piste şi terenurile din jurul pistelor reprezentând zone de siguranţă;
m) terenurile pe care sunt amplasate elementele infrastructurii feroviare publice, precum şi cele ale metroului;
n) terenurile din parcurile industriale, parcurile ştiinţifice şi tehnologice, precum şi cele utilizate de incubatoarele de afaceri, cu respectarea legislaţiei în materia ajutorului de stat;
o) terenurile aferente capacităţilor de producţie care sunt în sectorul pentru apărare cu respectarea legislaţiei în materia ajutorului de stat;
p) terenurile Academiei Române şi ale fundaţiilor proprii înfiinţate de Academia Română, în calitate de fondator unic, cu excepţia terenurilor care sunt folosite pentru activităţi economice;
q) terenurile instituţiilor sau unităţilor care funcţionează sub coordonarea Ministerului Educaţiei şi Cercetării Ştiinţifice sau a Ministerului Tineretului şi Sportului, cu excepţia terenurilor care sunt folosite pentru activităţi economice;
<LLNK810003062478000001>r) terenurile aflate în proprietatea sau coproprietatea veteranilor de război, a văduvelor de război şi a văduvelor nerecăsătorite ale veteranilor de război;
s) potrivit legii, consiliile locale pot reduce impozitul pe suprafetele neconstruite ale terenurilor cu regim de monument istoric, in functie de suprafata afectata si de perioada punerii monumentelor istorice la dispozitia publicului pentru vizitare, precum si institutiilor specializate pentru cercetare;
ș) terenurile aflate în proprietatea persoanelor ale căror venituri lunare sunt mai mici decât salariul minim brut pe ţară ori constau în exclusivitate din indemnizaţie de şomaj sau ajutor social;<LLNK820003062478100001>

Art. 3 In anul 2023, beneficiază de scutirea taxei pentru eliberarea certificatelor, avizelor si autorizațiilor, categoriile impuse in mod imperativ de Codul Fiscal, precum si cele prevăzute de art. 476, alin (2) din Legea 227/2015 pentru:
a) lucrări de întreținere, reparare, conservare, consolidare, restaurare, punere in valoare a monumentelor istorice astfel cum sunt definite in Legea nr. 442/2001 privind protejarea monumentelor istorice, republicata, cu modificările, datorate de proprietarii persoane fizice care realizează, integral sau parțial, aceste lucrări pe cheltuiala proprie;
b) lucrări destinate păstrării integrității fizice si a cadrului construit sau natural al monumentelor istorice, definite in Legea nr. 442/2001, republicata, cu modificările ulterioare, finanțate de proprietarii imobilelor din zona de protecție a monumentelor istorice, in concordanta cu reglementările cuprinse in documentațiile de urbanism întocmite potrivit legii;
c) lucrări executate in condițiile Ordonanței Guvernului nr. 20/1994 privind masuri pentru reducerea riscului seismic al construcțiilor existente, republicata, cu modificările si completările ulterioare;
d) lucrările executate in zone de regenerare urbana, delimitate in condițiile Legii nr. 350/2001 privind amenajarea teritoriului si urbanismul, cu modificările si completările ulterioare, cu lucrări in care se desfășoară operațiuni de regenerare urbana coordonate de administrația locala, in perioada derulării operațiunile respective.
Art. 4 Scutirea de la plata impozitului/taxei pe clădiri, teren, se va acorda daca clădirile menționate la art. 1 si terenurile menționate la art. 2 sunt îngrijite si nu intra sub incidenta art. 489 alin (5) si (6) si cu respectarea regulamentului aprobat prin hotărârea de consiliu in condițiile art. 489, alin (8) din Legea nr. 227/2015.
Art. 5 Scutirea de la plata impozitului/taxei pe clădiri, teren, sau a taxei pentru eliberarea certificatelor, avizelor si autorizațiilor se face pe baza unei cereri pe care persoanele interesate o vor depune la Direcția de Impozite si Taxe locale a comunei Belciugatele, județul Călărași, împreuna cu actele doveditoare de încadrare in una din categoriile de la art. 1-4.
Art. 6 După verificările documentelor depuse, comisia de acordare a scutirilor constituită prin dispoziția primarului com Belciugatele, va aproba, amâna sau respinge prin rezoluție si va comunica persoanei in termen de 30 de zile, după ce in prealabil serviciile de specialitate au verificat dosarele si situația reala din teren.
Art. 7 Scutirea de la plata impozitului/taxei, stabilita conform art. 1-3, se aplica începând cu data de 1 ianuarie a anului următor celui in care persoana depune documentele justificative.
Art. 8 Împotriva rezoluției data, persoana interesata poate face contestație in termen de 15 zile de la comunicare.

